**IZJAVA O PRIVATNOSTI**

**SVEUČILIŠNE KNJIŽNICE U SPLITU**

Sveučilišna knjižnica u Splitu obvezuje se zaštititi privatnost svojih korisnika i sigurnost njihovih osobnih podataka. Ovom izjavom informiramo korisnike o osobnim podatcima koje prikupljamo, objašnjavamo kako te podatke upotrebljavamo i korake koje poduzimamo da bismo ih zaštitili.

**Koje informacije prikupljamo o Vama i kako ih koristimo?**

Prilikom upisa u knjižnicu prikupljamo sljedeće osobne podatke: ime, prezime, OIB, adresa, telefonski broj, e-adresu, te naziv visokog učilišta (za studente). Od sastavnica Sveučilišta u Splitu dobivamo i podatke o godini studija te broju studentske iskaznice.

Za prikupljanje osobnih podataka imamo legitimni interes jer su nam potrebni za identifikaciju korisnika, za pružanje knjižničnih i informacijskih usluga te u statističke svrhe.

Prikupljene osobne podatke čuvamo trajno u svrhu budućeg znanstvenog i statističkog istraživanja. Podatke prikupljene u papirnatom obliku za koje procijenimo da ih nije potrebno čuvati za buduće znanstveno i statističko istraživanje uništit ćemo protekom najviše dviju godina. Prikupljene podatke nećemo ustupati trećim osobama, osim u slučajevima određenim zakonom.

**Vaša prava u skladu s propisima o zaštiti osobnih podataka**

Vi kao naš korisnik imate sljedeća prava:

* pravo na pristup podatcima i uvid u podatke
* pravo na informiranost o obradi osobnih podataka
* pravo na ispravak i promjenu osobnih podataka u slučaju kad su podatci nepotpuni ili netočni

Službenik za zaštitu osobnih podataka u Sveučilišnoj knjižnici u Splitu jest Ivan Vučković, mag. iur., a uključen je u sva pitanja u pogledu zaštite Vaših osobnih podataka.

Možete mu uputiti pisani zahtjev na adresu: Sveučilišna knjižnica u Splitu, Ruđera Boškovića 31, 21 000 Split, s naznakom „za službenika za zaštitu osobnih podataka“. U slučaju da niste zadovoljni odgovorom službenika za zaštitu osobnih podataka, imate pravo na prigovor Agenciji za zaštitu osobnih podataka.

**Sigurnost Vaših osobnih podataka**

Osobne podatke prikupljene u papirnatom obliku čuvamo u dosjeima i registratorima isključivo u prostorijama koje su zaključane ili su pod nadzorom djelatnika. Podatke u elektroničkom obliku čuvamo isključivo u računalima zaštićenima zaporkama koje su poznate samo djelatnicima koji te podatke obrađuju. Poduzeli smo odgovarajuće tehničke i organizacijske mjera kako bismo Vaše osobne podatke zaštitili od neovlaštenog ili nezakonitog postupanja.